b"\n_START_ARTICLE_\nTor (geometria)\n_START_PARAGRAPH_\nEn geometria, un tor \xc3\xa9s una superf\xc3\xadcie de revoluci\xc3\xb3 generada per un cercle que gira al voltant d'un eix coplanar a ell. Vulgarment, es coneix amb el nom de forma de d\xc3\xb2nut. \xc3\x89s un cas particular del toroide, al qual la traject\xc3\xb2ria del cercle \xc3\xa9s tamb\xc3\xa9 circular. D'altra banda, l'esfera \xc3\xa9s un cas particular de tor, obtinguda quan l'eix de rotaci\xc3\xb3 \xc3\xa9s un di\xc3\xa0metre del cercle._NEWLINE_Si l'eix de rotaci\xc3\xb3 no interseca el cercle, el tor t\xc3\xa9 un forat al centre i s'assembla a un anell. L'altre cas, quan l'eix de rotaci\xc3\xb3 \xc3\xa9s una corda del cercle, produeix una esp\xc3\xa8cie d'esfera aixafada semblant a un coix\xc3\xad rod\xc3\xb3. _NEWLINE_Segons una definici\xc3\xb3 m\xc3\xa9s \xc3\xa0mplia, el generador del tor no ha de ser necess\xc3\xa0riament un cercle, sin\xc3\xb3 que pot ser una el\xc2\xb7lipse o qualsevol altra corba c\xc3\xb2nica.\n_START_SECTION_\nEtimologia\n_START_PARAGRAPH_\nEl mot deriva de torus, paraula llatina que designava un coix\xc3\xad d'aquesta forma."